Kaljubas
Kaljubas (arab. قليوب = Qalyūb, kopt. ⲕⲁⲗⲓⲱⲡⲉ) – miestas Egipto šiaurėje, Kaljubijos muchafazoje, Nilo deltoje, šiaurinėje Kairo aglomeracijos dalyje. Per miestą eina geležinkelis ir plentas, jungiantys Kairą su Aleksandrija. Verčiamasi daugiausia tekstilės pramone (medvilnės valymas, medvilninių ir šilkinių audinių gamyba). Prekyba apylinkėse auginama medvilne, javais, vaisiais. Veikia laikraščio „Al-Ahram“ leidykla.